கேள்வி: சின்னி பிரகாஷ் - தொழில் வாழ்க்கை குறித்து விரிவாக சொல்லுங்கள்.
பதில்: சின்னி பிரகாஷ் கந்தன் (இந்தித் திரைப்படம்)படத்தில் தனி நடன இயக்குனராக இருந்தார். நடன இயக்குனர் சம்பத்துடன் இணைந்து ''ராம் அவுர் ஷியாம்'' (1967), சாது அவுர் ஷைதான் (1968), ''ஹாத்தி மேரே சாத்தி'' (1971) போன்ற பல படங்களுக்கு நடனம் அமைத்துக் கொடுத்துள்ளார். இருப்பினும், ''சப்ஸே படா ரூபையா'' (1976) படத்திற்குப் பிறகு சின்னி பிரகாஷ் முற்றிலும் காணாமல் போனார். பின்னர் ''ஹீரோ ஹிராலால்'' (1988) படத்துடன் தனி நடன இயக்குனராக இந்தித் திரையுலகிற்குத் திரும்பினார். ''சுவர்க்'' (1990 ) படத்தில் இடம்பெற்ற "பம்பாய் ஹம்கோ ஜாம் கெய்" (ஸ்வார்க்) பாடலுக்கான இவரது நடனம் மிகவும் பிரபலமடைந்தன. ''ஹம்'' திரைப்படத்தின் "ஜும்மா சும்மா" பாடல் மேலும் இவரை பிரபலமைடைய வைத்தது. பின்னர் சின்னி பிரகாஷ் பாலிவுட்டின் மிகவும் விரும்பப்படும் நடன இயக்குனர்களில் ஒருவராக ஆனார். 1990களின் முற்பகுதியில் ''சாஜன்'' (1991), ''குதா ஹவா'' (1992), ''கும்ரா'' (1993) போன்ற பல வெற்றிப் படங்களில் சின்னி பிரகாஷ் ஒரு பகுதியாக இருந்தார். பின்னர், அக்‌சய் குமார் இணைந்து ''கிலாடி'' (1992) ''மொஹ்ரா'' (1994) ''மெயின் கிலாடி து அனாரி'' (1994) ''சப்ஸே படா கிலாடி'' (1995) ''கிலாடியன் கா கிலாடி'' (1996) மற்றும் ''கீமத்'' (1998) போன்ற படங்களில் பணியாற்றினார். கோவிந்தா இணைந்து ''கூலி நம்பர் 1'' (1995) கேம்ப்ளர் (1995) , ''படே மியான் சோட்டே மியான்'' (1998) ஆகிய படங்களில்பணியாற்றினார். இவரின் மனைவி ரேகாவும் நன்கு அறியப்பட்ட நடன இயக்குனர் ஆவார்.